Werum aber de "ke Sex"? Nei, es isch nid e so, wi d'Ängländer u die wo Früeänglisch chöi, säge: "No sex please, we are British!" Im Band Lützelflüh vo Friedlis "Bärndütsch als Spiegel bernischen Volkstums" fingen i nid vil Hilf. Es het zwar Vatter u Mueter, o Schätzeli u Chilter*, sogar unehlige Chind, aber schüsch isch är ender schüch. Dr Profässer Otto von Greyerz het ir Yleitig zum Buech gschribe: "Nur wofür ein Volk Worte hat, das ist sein eigen; nur was es nennt, das kennt es." Villech het dr Friedli ender em Simon Gfeller gfolget: "Ich werde unseren lieben Herrn Friedli drangsalieren, bis er alle Winkel unseres Lützelflüh-Deutsch ausgefegt hat - mit Ausnahme der unsauberen, deren es leider auch nur allzuviele gibt." So das wär s gsi für d Suechmaschinene.  * Das hei mer i dr Sek im Wörterbuech gläse: "Kiltgang: Abendbesuch der Burschen bei den Mädchen."